Na osnovu Člana 447. Zakona o privrednim društvima i Člana 34. Zakona o preuzimanju akcionarskih društava (Sl. glasnik RS bre. 46/2006) većinski akcionar izdavaoca **Akcionarsko društvo za osiguranje i reosiguranje DDOR Novi Sad Fondiaria-SAI S.p. A**. objavljuje

**OBAVEŠTENJE**

**PREOSTALIM MANJINSKIM AKCIONARIMA IZDAVAOCA**

**Akcionarsko društvo za osiguranje i reosiguranje DDOR Novi Sad**

**O PRINUDNOJ PRODAJI AKCIJA**

Preostali akcionari izdavaoca **Akcionarskog društva za osiguranje i reosiguranje DDOR Novi Sad**, koji nisu prihvatili javnu ponudu ponuđača **Fondiaria-SAI S.p.A.** za preuzimanje akcija **Akcionarskog društva za osiguranje i reosiguranje DDOR Novi Sad** (CFI kod **ESVUFR** i ISIN broj **RSDDORE36727**), odobrenu Rešenjem Komisije za hartije od vrednosti br. **4/0-32-5399/3-08** od **07.10.2008**. i objavljenu u dnevnom listu „Politika“ dana **09.10.2008**., ovim se obaveštavaju da će, u skladu sa članom 447. Zakona o privrednim društvima i Članom 34. Zakona o preuzimnaju akcionarskih društava, **Fondiaria-SAI S.p.A**., kao vlasnik **99.23804%** od ukupnog broja izdatih akcija, dostaviti Centralnom registru, depou i kliringu hartija od vrednosti zahtev za prinudnu prodaju akcija nesaglasnih akcionara pod istim uslovima kao i u uspešno završnoj javnoj ponudi za preuzimanje akcija (**10.581,42 dinara** po akciji).

Zahtev će biti dostavljen Centralnom registru imajući u vidu da je **Fondiaria-SAI S.p.A.** nakon sprovedenog postupka preuzimanja akcija, postao vlasnik **99.23804%** akcija i da je time ispunjen uslov iz stava 1. Član 34. Zakona o preuzimanju akcionarskih društva.

Po isteku zakonskog roka od 15 dana od dana objavljivanja ovog obaveštenja, a u smislu stava 4. Člana 34. Zakona o preuzimanju akcionarskih društava, **Fondiaria-SAI S.p.A.** će uputiti zahtev Centralnom registru za prenos akcija sa računa nesaglasnih akcionara na račun hartija od vrednosti ponuđača, odnosno novca na račun nesaglasnih akcionara na način propisan Pravilima poslovanja i Korisničkim uputstvom Centralnog registra, depoa i kliringa hartija od vrednosti.

Za sve informacije u vezi sa uslovima iz javne ponude za preuzimanje, kao i sve informacije u vezi sa prinudnom prodajom akcija nesaglasni akcionari mogu kontaktirati M&V Investments a.d. Novi Sad, tel. 011/3530-900, 021/6612-788

U Beogradu, 13.11.2008.

 **Fondiaria-SAI S.p. A**